Video: Bedelaar “sonder bene” staan op en loop weg‘n Bedelaar in Glenhoveweg, Johannesburg, wat motoriste laat glo het dat hy nie bene het nie, het sosiale media laat gons nadat dit aan die lig gekom het dat hy motoriste nog die hele tyd kul. ‘n Sekuriteitsbeampte, wat die gebied patrolleer, het onlangs ‘n video van die man geneem waar hy sy persoonlike besittings bymekaar maak, opstaan en wegstap. Motoriste het tot dusver net gesien hoe die man op sy kartonbord in die pad sit, en was nie bewus dat sy bene eintlik onder sy hemp weggesteek word nie. Die video is deur LookLocalJHBNorth op YouTube gelaai.